Diari Oficial de la Generalitat Valenciana


Sumari del DOGV 8686, del 27-11-2019 (2019/11979)

RESOLUCIÓ de 19 de novembre de 2019, de la Direcció General de LABORA Servei Valencià d'Ocupació i Formació, per la qual es modifica la Resolució d'11 de juliol de 2019, del director general de LABORA Servei Valencià d'Ocupació i Formació, per la qual s'aprova la convocatòria de la segona etapa de les subvencions per al desenvolupament del programa mixt d'ocupació-formació «Escoles d'Ocupació Et Formem», destinat a persones amb dificultats d'inserció laboral o pertanyents a col·lectius vulnerables, amb càrrec al Programa operatiu Comunitat Valenciana (POCV), per a l'exercici pressupostari 2019, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual se n'aproven les bases reguladores.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8686

Data del DOGV
:   27-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11158


Data del document
:   19-11-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de novembre de 2019, de la Direcció General de LABORA Servei Valencià d'Ocupació i Formació, per la qual es modifica la Resolució d'11 de juliol de 2019, del director general de LABORA Servei Valencià d'Ocupació i Formació, per la qual s'aprova la convocatòria de la segona etapa de les subvencions per al desenvolupament del programa mixt d'ocupació-formació «Escoles d'Ocupació Et Formem», destinat a persones amb dificultats d'inserció laboral o pertanyents a col·lectius vulnerables, amb càrrec al Programa operatiu Comunitat Valenciana (POCV), per a l'exercici pressupostari 2019, en aplicació de l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual se n'aproven les bases reguladores. [2019/11183]  
  
  
En data 19 de juliol de 2017, es va publicar en el Diari Oficial de la Generalitat Valenciana l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del programa mixt d'ocupació-formació «Escoles d'Ocupació Et Formem», destinat a persones amb dificultats d'inserció laboral o pertanyents a col·lectius vulnerables.   
En data 16 de gener de 2019, es va publicar en el Diari Oficial de la Generalitat Valenciana la Resolució de 28 de desembre de 2018, del director general del Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del programa mixt d'ocupació-formació «Escoles d'Ocupació Et Formem», destinat a persones amb dificultats d'inserció laboral o pertanyents a col·lectius vulnerables amb càrrec al Programa operatiu Comunitat Valenciana (POCV), per a l'exercici pressupostari 2019, en aplicació de l'Ordre 14/2017, de la Conselleria d'Economia Sostenible, Sectors Productius, Comerç i Treball.  
Posteriorment, en data 17 de juliol de 2019, es va publicar en el Diari Oficial de la Generalitat Valenciana la Resolució d'11 de juliol de 2019, del director general de LABORA Servei Valencià d'Ocupació i Formació, per la qual s'aprova la convocatòria de la segona etapa de les subvencions per al desenvolupament del programa mixt d'ocupació-formació «Escoles d'Ocupació Et Formem», destinat a persones amb dificultats d'inserció laboral o pertanyents a col·lectius vulnerables amb càrrec al Programa operatiu Comunitat Valenciana (POCV), per a l'exercici pressupostari 2019, en aplicació de l'Ordre 14/2017, de la Conselleria d'Economia Sostenible, Sectors Productius, Comerç i Treball.  
En el resolc onze de la Resolució d'11 de juliol de 2019, després de la correcció d'errors publicada en el Diari Oficial de la Generalitat Valenciana en data 25 de juliol de 2019, s'estableix que els projectes han d'iniciar-se abans del 3 de desembre de 2019.  
Atés que, en data de hui, la majoria de les resolucions de concessió de subvencions per al desenvolupament de la segona etapa del programa mixt ocupació-formació «Escoles d'Ocupació Et Formem», no s'han notificat, és indispensable modificar el mencionat termini d'inici dels projectes per a facilitar el compliment del que es disposa en el resolc onze de la resolució de convocatòria.  
En la disposició final segona de l'Ordre 14/2017, adés esmentada, es faculta la Direcció General de LABORA Servei Valencià d'Ocupació i Formació per a dictar totes les instruccions i adoptar les mesures que considere oportunes per a l'execució i aplicació d'aquesta ordre, quan concórreguen circumstàncies degudament motivades que ho aconsellen; quan les esmentades instruccions i mesures tinguen caràcter general, hauran de publicar-se en el Diari Oficial de la Generalitat Valenciana.  
  
D'acord amb tot això, i en ús de les facultats que té atribuïdes aquesta direcció general, resolc:  
Modificar el termini establit en el resolc onze de la Resolució d'11 de juliol de 2019, adés esmentada, que queda redactat com segueix:  
  
«D'acord amb el que es preveu en l'ordre de bases, els projectes de continuïtat hauran d'iniciar-se abans del 3 de desembre de 2019, i finalitzar d'acord amb la seua durada, establida en aquesta convocatòria. No obstant això, els projectes nous podran iniciar-se abans del 31 de desembre de 2019.»  
La present resolució entrarà en vigor el dia de la publicació en el Diari Oficial de la Generalitat Valenciana.  
  
Contra el present acte, que esgota la via administrativa, podrà interposar-se un recurs potestatiu de reposició davant d'aquest mateix òrgan, en el termini d'un mes a partir de l'endemà de la publicació de la present resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant del jutjat contenciós administratiu competent, de conformitat amb el que s'estableix en l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre recurs que estime pertinent.  
  
València, 19 de novembre de 2019.- El director general de LABORA, Servei Valencià d'Ocupació i Formació: Enric Nomdedéu i Biosca.